EkBass/fiwiki-20250220-pages-articles huggingface dataset:
Finva

FINVA Finanssikoulutus Oy on Vakuutustiedon Kehittämissäätiön omistama finanssi- ja vakuutusalan kouluttaja. Se kouluttaa pankki- ja vakuutuslaitosten sekä muiden finanssialan toimijoiden henkilöstöä. FINVA julkaisee finanssi- ja vakuutusalan kirjallisuutta ja oppimateriaaleja. == Aiheesta muualla == * FINVAn kotisivut Luokka:Vakuutustoiminta Suomessa Luokka:Suomalaiset vakuutusalan palveluntarjoajat Luokka:Koulutusyritykset
Palazzo del Te

thumb|200px|Palatsin pohjoisosassa oleva aukko sisäpihalle. Palazzo del Te (Palazzo Te) on Italiassa Mantovan eteläosassa sijaitseva suurikokoinen renessanssipalatsi. Sen on suunnitellut arkkitehti Giulio Romano ja se on valmistunut vuonna 1535. Arkkitehti Romanon työ on renessanssin jälkivaiheen manieristinen mestariteos. Se tehtiin Mantovan Gonzaga-sukuisten herttuoiden käyttöön. Rakennus ei ole renessanssille tyypillinen kadunvarren palatsi, vaan se on tehty väljästi puiston keskelle. Romano on onnistunut nerokkaasti yhdistämään puutarhat ja rakennuksen toisiinsa. Sisätiloissa oleva freskot ovat myös Romanon tekemiä. == Lähteet == == Aiheesta muualla == * Palazzo Te Luokka:Mantova Luokka:Renessanssi
Särkijärvi (Asikkala)

Särkijärvi on kylä Asikkalan kunnassa lähellä Kalkkista. Särkijärvi koostuu monista sukutiloista, jotka ovat edelleen joko kokonaan tai osittain samojen 1500-luvulta tunnettujen sukujen hallussa. Kylältä löytyy Kalkkisten koski, joka on ollut merkittävä tekijä seudun asutuksen muodostumisessa. Särkijärvellä on ollut myös kyläkoulu, joka oli toiminnassa vuosina 1907–1966. ==Lähteet== Luokka:Asikkalan kylät
Connor Franta

Connor Joel Franta (s. 12. syyskuuta 1992) on yhdysvaltalainen videobloggaaja. Hän saavutti YouTubessa 5 miljoonan tilaajan rajan 4. marraskuuta 2015. Hän oli our2ndlife-ryhmän jäsen vuodesta 2012, mutta erosi myöhemmin henkilökohtaisten syiden takia.http://www.entrepreneur.com/article/241009http://www.famousbirthdays.com/people/connor- franta.htmlhttps://twitter.com/ConnorFranta/status/662120671946874880https://www.youtube.com/user/our2ndlife/featuredhttps://www.youtube.com/watch?v=h9HvKRUnWp8&feature;=player_embedded Franta on julkaissut kaksi elämäkertaa A Work in Progress, jota on myyty yli 200 000 kappaletta. Kirja oli The New York Timesin best sellers -listalla 16 viikkoa. Toinen kirja on nimeltään Note to self joka kertoo Connor Frantan sisäisistä ajatuksista ja tunteista. Lisäksi hän on julkaissut Common Culture -nimellä musiikkikokoelmia. Franta on myös kerännyt yli 190 000 dollaria The Thirst Projectiin vuonna 2015 ja auttanut näin kaivojen rakentamisessa Swazimaahan.http://www.clickplaymagazine.co.uk/2015/03/connor-franta- announces-work-in-progress.htmlhttps://itunes.apple.com/us/album/common- culture-compilation/id966454872https://www.prizeo.com/prizes/connor- franta/coffee-date/default == Lähteet == Luokka:Elävät henkilöt Luokka:Vuonna 1992 syntyneet Luokka:Yhdysvaltalaiset bloginpitäjät Luokka:Videobloginpitäjät Luokka:Yhdysvaltalaiset tubettajat
Anchoragen roomalaiskatolinen arkkihiippakunta

Anchoragen roomalaiskatolinen arkkihiippakunta (, ) on roomalaiskatolisen kirkon hiippakunta Alaskassa Yhdysvalloissa. Vuonna 2015 siihen kuului 43 761 katolista 23 seurakunnassa. Nykyinen arkkipiispa on Paul Dennis Etienne. Hiippakunta julkaisee kuukausittain ilmestyvää lehteä Catholic Anchor, jolla on noin 11 000 tilaajaa. == Lähteet == Luokka:Kristinusko Alaskassa Luokka:Yhdysvaltain katoliset hiippakunnat
Andreas Mogensen

Andreas Enevold Mogensen (2. marraskuuta 1976) on tanskalainen insinööri ja astronautti. Vuonna 2015 hänestä tuli ensimmäinen tanskalainen avaruuslentäjä käytyään ISS:llä. 2\. syyskuuta 2015 Mogensen laukaistiin kiertoradalle ja ISS:lle Sojuz TMA-18M -aluksella. Mogensen palasi Maahan 10 päivää myöhemmin Sojuz TMA-16M-aluksella. Mogensenin lento ei kuulunut pidempikestoisiin ISS:n retkikuntiin. Mogensenin tehtäviä asemalla olivat muiden muassa Maassa olevan robotin kauko-ohjaus ja salamoiden kuvaaminen. == Aiheesta muualla == * * * * * * * * * * Luokka:Vuonna 1976 syntyneet Luokka:Avaruuslentäjät Luokka:Tanskalaiset henkilöt Luokka:Elävät henkilöt
Asyyliatsidit

Asyyliatsidit ovat orgaanisia yhdisteitä, joiden rakenteessa karbonyyliryhmän hiiliatomiin on sitoutunut atsidoryhmä ja niiden rakennetta voidaan kuvata yleisellä kaavalla RCON3. Niitä voidaan pitää karboksyylihappojen johdannaisina, joiden rakenteessa hydroksyyliryhmä on korvautunut atsidoryhmällä. Asyyliatsidit ovat hyödyllisiä välituotteita orgaanisen kemian synteeseissä ja synteettisten peptidien valmistamisessa.Thierry Muller & Stefan Bräse: Azides, Kirk-Othmer Encyclopedia of Chemical Technology, John Wiley & Sons, New York, 2012. Viitattu 11.11.2015 ==Ominaisuudet ja valmistus== Asyyliatsidit ovat hyvin reaktiivisia ja pienimolekyyliset asyyliatsidit hajoavat kuumennettaessa jopa räjähdysmäisesti. Asyyliatsidien valmistamiseen on useita menetelmiä, joista käytetympiä ovat karboksyylihappojen tai happokloridien reaktio natriumatsidin, trimetyylisilyyliatsidin tai difenyylifosforyyliatsidin kanssa, asyylihydratsidien reaktio typpihapokkeen kanssa ja aldehydien reaktio natriumatsidin ja Dess–Martin-perjodinaanin kanssa. : ==Reaktiot ja käyttö== Asyyliatsidit reagoivat kuumennettaessa Curtius-toisiintumisella isosyanaateiksi. Veden läsnä ollessa muodostuu isosyanaattien hydrolyysin seurauksena amiineja. Amiinien kanssa asyyliatsidit muodostavat amideja. Schmidt-reaktion välivaiheena tapahtuu Curtius-toisiintuminen yhtenä reaktiomekanismin osana. : Asyylihydratsideja käytetään monien reaktioiden lähtöaineina. Niiden reaktiota amiinien kanssa hyödynnetään synteettisten peptidien valmistuksessa. Aminohappojen, joiden N-terminaalipää on suojattu, asyylihydratsiinijohdannaiset reagoivat suojaamattomien nukleofiilisten aminohappojen kanssa muodostaen peptidisidoksen ja muodostuvasta peptidistä voidaan tehdä uusi asyyliatsidi, joka voi reagoida edelleen muiden aminohappojen kanssa ja näin peptidiketju pitenee. Reaktio suoritetaan emäksisissä olosuhteissa. Tämän menetelmän etuna on vähäinen rasemoituminen. ==Lähteet== Luokka:Funktionaaliset ryhmät Luokka:Orgaaniset typpiyhdisteet
HMS Blenheim (1813)

HMS Blenheim oli Britannian kuninkaallisen laivaston 74-tykkinen Armada-luokan kolmannen luokan linjalaiva. == Valmistus == Alus tilattiin 4. tammikuuta 1808 Depftordin telakalta, missä köli laskettiin elokuussa. Alus laskettiin vesille 31. toukokuuta 1813 ja valmistui sekä varustettiin 10. kesäkuuta – 22. heinäkuuta 1813 Woolwichissa. Valmistuskustannukset olivat 76 865 puntaa ja varustaminen maksoi 3 215 puntaa.Winfield, Rif s. 82 == Palvelus == Alus otettiin palvelukseen kesäkuussa 1813 päällikkönään Samuel Warren. Se oli 1814 Välimerellä ja poistettiin 1815 palveluksesta Chathamissa siirrettynä reserviin. Alus oli huhtikuusta 1820 joulukuuhun 1824 telakalla Woolwichissa, mikä maksoi 41 484 puntaa. Alus makasi ankkurissa Woolwichissa, kunnes se siirrettiin 1830 Portsmouthiin. Alus varustettiin tammikuusta kesäkuuhun 1836 koealukseksi Sheernessissä 4 351 punnalla. Alus varustettiin huhtikuusta heinäkuuhun 1839 Sheernessissä meripalvelukseen, minkä kustannukset olivat 13 223 puntaa. Alus palasi palvelukseen huhtikuussa 1839 ja oli ensimmäisessä oopiumisodassa 1840–1841. Amiraliteetin 20. lokakuuta 1845 antamalla määräyksellä alus muutettiin marraskuusta 1845 maaliskuuhun 1847 potkuritaistelulaivaksi Blackwallissa Wigramin telakalla, mikä maksoi 31 857 puntaa. Limehouselainen Seward toimitti höyrykoneen, joka maksoi 25 412 puntaa ja asennus 1 511 puntaa. Alus varustettiin maaliskuusta toukokuuhun 1847 meripalvelukseen 5 526 punnalla Woolwichissa. Alus varustettiin tammikuusta maaliskuuhun 1854 3 977 punnalla meripalvelukseen Portsmouthissa. Se osallistui Krimin sotaan Itämerellä 1854-1855. Sodan aikana aluksen mastoon osui 32 naulan tykin ammus. Alus muutettiin helmikuusta huhtikuuhun 1858 8 032 punnalla Portsmouthissa rannikkovartiolaivaksi. Se oli Portlandissa 1858-1860 ja sen jälkeen Pembrokessa 1860-1865. Alus myytiin romutettavaksi 1865. ==Lähteet== * === Viitteet === Luokka:Armada-luokan linjalaivat Luokka:Oolannin sodan kuninkaallisen laivaston alukset
HMS Hogue (1811)

HMS Hogue oli Britannian kuninkaallisen laivaston 74-tykkinen Armada-luokan kolmannen luokan linjalaiva. == Valmistus == Alus tilattiin 1. lokakuuta 1806 Deptfordin telakalta, missä köli laskettiin huhtikuussa 1808. Alus laskettiin vesille 3. lokakuuta 1811 ja valmistui sekä varustettiin Woolwichissa 7. lokakuuta 1811 – 25. tammikuuta 1812. Valmistuskustannukset olivat 76 715 puntaa ja varustamiseen kului lisäksi 1 429 puntaa.Winfield, Rif s. 79 == Palvelus == Alus otettiin palvelukseen joulukuussa 1811 Texelin operaatioon päällikkönään Thomas Capel. Alus lähti Pohjois-Amerikkaan 14. tammikuuta 1813 kommodori William Hothamin lippulaivana. Alus oli lokakuusta 1814 aina kesäkuuhun 1816 41 432 punnalla korjattavana Chathamin telakalla, mistä se siirrettiin Sheernessin reserviin. Alus myytiin romutettavaksi 1865. ==Lähteet== * === Viitteet === Luokka:Armada-luokan linjalaivat Luokka:Oolannin sodan kuninkaallisen laivaston alukset
Retkikunta 45

Retkikunta 45 () on Kansainvälisen avaruusaseman 45. miehistö. ==Miehistö== Asema Nimi ja taho Komentaja Scott J. Kelly, NASA Lentoinsinööri 1 Mihail Kornijenko, RSA Lentoinsinööri 2 Oleg Kononenko, RSA Lentoinsinööri 3 Kimiya Yui, JAXA Lentoinsinööri 4 Kjell N. Lindgren, NASA Lentoinsinööri 5 Sergei Volkov, RSA Lähde: Spacefacts ==Lähteet== == Aiheesta muualla == Luokka:Kansainvälinen avaruusasema
Dr18

Dr18 on Fenniarail Oy:n veturisarja, joka käyttää dieselsähköistä voimansiirtoa. Ne on modernisoitu perusteellisesti Tšekissä CZ LOKO a.s.:n tehtaalla käytettynä hankittujen veturien pohjalta. Veturit nro 101–103 on modernisoitu puolalaisten S200-veturien pohjalta ja nro 104–105 unkarilaisten veturien pohjalta. Dr18-vetureissa on moderni elektroniikka ja uusi päämoottori-vaihtovirtageneraattoriyhdistelmä. Ajomoottorit ovat tasavirtamoottoreita. Veturi on suunniteltu tavaraliikenteeseen ja vaihtotyöhön. Fenniarail teki tilaussopimuksen kolmesta veturista CZ LOKO:n kanssa marraskuussa 2014. Ensimmäinen veturi saapui Suomeen 22. syyskuuta 2015. Loput kaksi veturia saapuivat Suomeen 23. lokakuuta 2015. Yritys tilasi myöhemmin kaksi veturia lisää, jotka saapuivat Suomeen 29. syyskuuta 2017. Kuudes veturi tilattiin 2019 ja toimitettiin marraskuussa 2020. 30\. marraskuuta 2023 Fenniarailin Dr18 105 suistui raiteilta Tampereen rautatieaseman pohjoispuolella vaihteissa V171, kukaan ei loukkaantunut onnettomudessa. == Teknisiä tietoja == * Suurin vetovoima: 391 kN * Moottorin teho 1 550 kW * Voimansiirto: dieselsähköinen (AC/DC) * Huippunopeus: 90 km/h * Pituus: 17 300 mm * Akseleita: 6 kpl * Moottori: Caterpillar 3512C HD, EU IIIA -päästönormien mukainen * Generaattorit: Siemens * Toimintasäde: n. 1 000 km (täystonnijuna) == Lähteet == * Vaunut.org === Viitteet === Luokka:Suomalaiset dieselveturit
Vilho Perttunen

Vilho Herman Johannes Perttunen (1916 – 27. toukokuuta 1990) oli suomalainen hyönteistutkija ja professori. Hän oli Helsingin yliopiston kokeellisen entomologian henkilökohtainen ylimääräinen professori 1973–1979.Facta 2001, WSOY 1985, 12. osa, palsta 686 Vuosina 1956–1973 hän oli siellä eläintieteen dosentti.Helsingin yliopiston opettaja- ja virkamiesluettelo == Lähteet == == Aiheesta muualla == *Kuka kukin on 1978 (Runeberg.org) Luokka: Suomalaiset entomologit Luokka:Valtionlaitosten johtajat‎ Luokka:Suomalaiset professorit Luokka:Helsingin yliopiston professorit Luokka:Vuonna 1916 syntyneet Luokka:Vuonna 1990 kuolleet
Jaakko Pesonen

Jaakko Pesonen (3. lokakuuta 1931 Viipuri – 31. elokuuta 2014 Lahti) oli suomalainen kasvatustieteilijä. Hän oli Jyväskylän yliopiston erityispedagogiikan professori 1977–1987. Hän tutki kuurojen puheviestintää, sokeainkirjoituksen kehittämistä ja mielenterveydellisiä kysymyksiä.Facta 2001, WSOY 1985, 12. osa, palsta 701 Hän oli ennen vakinaista professuuria saman alan apulaisprofessori ja vt. professori 1971–1977 ja aiemmin kasvatustieteiden vs. apulaisprofessorina ja vt. professorina 1967–1969.Professori Jaakko Pesonen in memoriam == Lähteet == Luokka:Suomalaiset kasvatustieteilijät Luokka:Suomalaiset professorit Luokka:Jyväskylän yliopiston professorit Luokka:Vuonna 1931 syntyneet Luokka:Vuonna 2014 kuolleet
Kutala

Kutala on kylä Kuloveden rannalla Sastamalan kaupungissa Pirkanmaalla aivan Nokian kaupungin rajalla. Kutala sijaitsee osittain mantereella, osittain Kuloveden Kutalansaarella. Kutalansaareen kulki ennen Kutalan lossi. Kylästä on 1990-luvulla loppunut pankki, kauppa ja vanhainkoti. Kutalan koulu oli toiminnassa vuodet 1899−1981, viimeiset kymmenen vuotta neljä luokkaa käsittävänä peruskoulun ala-asteen kouluna. Alun perin Karkun ja Suoniemen yhteisen vanhainkodin tiloissa sijaitsee nykyisin mielenterveyskuntoutujien palvelukoti Vähä-Ropo. Kutala tunnetaan järven rannalla sijaitsevasta Kutalan Kasinosta, joka on suosittu kesäkioski. Kioskin viereisellä aukiolla Kutalan nuorisoseura järjesti ennen suositut markkinat, mutta niistä luovuttiin, koska seura ei kyennyt enää järjestämään liian suureksi kasvanutta tapahtumaa. ==Lähteet== ==Aiheesta muualla== *Kutalan nuorisoseura Luokka:Karkun kylät
Heinoo

Heinoo on kylä Sastamalan kaupungissa Rautaveden länsirannalla Pirkanmaalla. Se oli aikoinaan Karkun kunnan toinen taajama keskustaajaman lisäksi, nykyisin sitä ei lasketa enää taajamaksi. Nykyisin kylässä on noin 300 asukasta. Heinoo paloi 1881 ja rakennettiin sittemmin uudelleen. Kylää on kutsuttu myös Heinoseksi ja Heinoo on siitä kansanomainen muunnos. Kylässä toimi koulu vuosina 1899–1997. Heinoossa on ollut myös kauppa ja pankki. Kylässä on myös useita eri yhdistysten ylläpitämiä kokoontumistiloja. Heinoossa on myös kesällä 2016 valmistunut beach volley -kenttä. Heinoossa sijaitsee entinen Heinoon rautatieasema. Sen asemarakennus valmistui Oulun radan pysäkin tyyppipiirustusten mukaan junaliikenteen alkamisen aikoihin vuonna 1895.Jussi Iltanen: Radan varrella: Suomen rautatieliikennepaikat (2. painos), s. 122. Helsinki: Karttakeskus, 2010. Rautatieasema alennettiin seisakkeeksi vuonna 1965. Heinoon seisake lakkautettiin vuonna 1983. ==Lähteet== Luokka:Karkun kylät Luokka:Pirkanmaan maakunnan entiset taajamat
Heinoon rautatieasema

Heinoon rautatieasema () on rautatieliikennepaikka Sastamalan kaupungin, entisen Karkun kunnan alueella, Heinoon kylässä. Heinoon alkuperäinen asema valmistui Oulun radan pysäkin tyyppipiirustusten mukaan junaliikenteen alkamisen aikoihin vuonna 1895. Alkuperäinen ratalinja kaarsi maantien suuntaisesti Karkun kirkolta Heinoon asemalle, leikkasi viistosti nykyisen ratalinjan ja kääntyi tämän jälkeen jyrkästi kohti etelää. Vuonna 1965 valmistuneen rataoikaisun seurauksena Heinoon asema jäi parisataa metriä sivuun uudesta ratalinjasta, jolla avattiin samanniminen seisake. Asemarakennus on edelleen olemassa kunnostettuna ja sen eteen on rakennettu pieni pätkä rataa. Heinoosta Vammalaan päin oli radalla vielä Mäenkylän seisake. Heinoon seisake lakkautettiin vuonna 1983 ja koko liikennepaikka vuotta myöhemmin. Nykyinen, toukokuussa 1999 avattu Heinoon liikennepaikka sijaitsee entisestä noin kilometrin verran Porin suuntaan, ja sitä käytetään lähinnä junakohtauksiin. ==Lähteet== * ===Viitteet=== Luokka:Sastamalan rautatieliikennepaikat Luokka:Karkku Luokka:Suomen 1890-luvulla rakennetut rautatieliikennepaikat
Andreas Athanasiou

Andreas Athanasiou (s. 6. elokuuta 1994 London, Ontario) on kanadalainen jääkiekkoilija, joka edustaa NHL-seura Chicago Blackhawksia. Pelipaikaltaan 188 senttimetriä pitkä ja 87 kilogrammaa painava Athanasiou on hyökkääjä. Hänellä on kreikkalaisia sukujuuria.https://ca.sports.yahoo.com/juniorhockey/blog/buzzing_the_net/post/OHL- Knights-Athanasiou-says-foe-used-racial-sl?urn=juniorhockey-wp4831 Ennen Blackhawksia hän pelasi Detroit Red-Wingsissä, Edmonton Oilersissa ja Los Angeles Kingsissa. Athanasiou on Detroit Red Wingsin neljännen kierroksen varaus vuoden 2012 varaustilaisuudesta. Kaudella 2013–2014 hän debytoi AHL:ssä Red Wingsin farmiseuran Grand Rapids Griffinsin paidassa. NHL-debyyttinsä hän teki marraskuussa 2015 Dallas Starsia vastaan ja avausmaalinsa vain kahden päivän päästä Washington Capitalsia vastaan. Andreas Athanasiou kaupattiin vuoden 2020 trade-deadlinella Detroitista Edmontoniin. Toiseen suuntaan meni 2 2.kierroksen varausvuoroa. https://www.nhl.com/oilers/news/release-oilers- acquire-athanasiou/c-315481582 Joulukuussa 2020 Athanasiou teki vapaana agenttina Los Angeles Kingsin kanssa yksivuotisen ja 1,2 miljoonan dollarin arvoisen sopimuksen. https://www.tsn.ca/los-angeles-kings-sign-forward- andreas-athanasiou-to-one-year-deal-1.1569769 Heinäkuussa 2021 Athanasiou solmi yhden vuoden ja arvoltaan 2,7 miljoonan dollarin jatkosopimuksen Kingsin kanssa.https://www.sportsnet.ca/nhl/article/andreas-athanasiou-returns-kings- one-year-2-7m-contract/ Heinäkuussa 2022 Athanasiou teki Chicago Blackhawksin kanssa yksivuotisen ja kolmen miljoonan dollarin arvoisen sopimuksen. https://www.nhl.com/blackhawks/news/release-athanasiou-domi-blackwell-stalock- philp-and-seney-signed/c-334956846/ Kesäkuussa 2023 Athanasiou teki Blackhawksin kanssa kaksivuotisen ja yhteensä 8,5 miljoonan dollarin arvoisen jatkosopimuksen. https://www.tsn.ca/nhl/chicago-blackhawks-re-sign-andreas- athanasiou-to-two-year-8-5-million-deal-1.1970491 Athanasiou edusti Kanadaa vuoden 2012 Ivan Hlinkan muistoturnauksessa, joka päättyi Kanadan voittoon. == Yksityiselämä == Athanasiou on noudattanut vegaanista ruokavaliota kesästä 2017 alkaen. == Lähteet == Luokka:Kanadalaiset jääkiekkoilijat Luokka:Chicago Blackhawksin pelaajat Luokka:Detroit Red Wingsin varaamat pelaajat Luokka:Vuonna 1994 syntyneet Luokka:Elävät henkilöt
Dorando Pietri

Dorando Pietri (16. lokakuuta 1885 Correggio – 7. helmikuuta 1942 Sanremo) oli italialainen kestävyysjuoksija. Pietri edusti La Patria Carpi -seuraa. Parhaiten Pietri tunnetaan vuoden 1908 olympiamaratonista. Pietri johti kilpailua tullessaan stadionille, mutta oli niin väsynyt, että lähti kiertämään rataa väärään suuntaan ja kaatui lopulta hiilimurskalle.Erola, Lasse: Olympialaisten outoja tapauksia. Paasilinna 2014, s. 28–29 Virkailijat tulivat Pietrin avuksi ja kantoivat tämän maaliin voittajana. Yhdysvaltain joukkue teki protestin ja lopulta Pietri hylättiin. Hän sai kuitenkin suurempaa mainetta kuin voittaja Johnny Hayes. Kuningatar Alexandra antoi hänelle kullatun pokaalin, joka oli samanlainen kuin voittajalle annettu pokaali. Irving Berlin kirjoitti myös kappaleen Dorando hänen kunniakseen. Olympialaisten jälkeen Pietri lähti ammattilaiseksi ja juoksi ennätyksensä 2.38.49 vuonna 1910. Hän kilpaili ammattilaisena kolme vuotta saavuttaen 200 000 Italian liiraa. Toimittuaan hotelliyrittäjänä ja automekaanikkona Pietri kuoli vuonna 1942 sydänkohtaukseen 56-vuotiaana. == Lähteet == Luokka:Italialaiset kestävyysjuoksijat Luokka:Vuonna 1885 syntyneet Luokka:Vuonna 1942 kuolleet
Suzy Favor Hamilton

Suzy Favor Hamilton (s. 8. elokuuta 1968 Stevens Point, Wisconsin) on yhdysvaltalainen uransa jo päättänyt keskimatkojen juoksija. 160 senttimetriä pitkä ja 50 kilogrammaa painava Favor Hamilton edusti Reebok Running Clubia.http://www.sports-reference.com/olympics/athletes/fa/suzy-favor- hamilton-1.html Favor Hamilton kilpaili vuosien 1992, 1996 ja 2000 kesäolympialaisissa. Vuonna 2000 hän selviytyi 1 500 metrillä finaaliin ja johti sitä pitkään, mutta kaatui maahan teeskennellen loukkaantunutta muutaman urheilijan ohitettua hänet.Erola, Lasse: Olympialaisten outoja tapauksia. Paasilinna 2014, s. 160 Myöhemmin Favor Hamilton myönsi huijanneensa ja kaatuneensa tahallaan mitalin karattua. Vuoden 1989 kesäuniversiadeista Favor Hamilton saavutti hopeaa 1 500 metriltä. Hän osallistui myös neljiin MM- kilpailuihin, jääden joka kerta välieriin. Favor Hamiltonilla todettiin kaksisuuntainen mielialahäiriö alkuvuodesta 2013.http://www.iltasanomat.fi/yleisurheilu/art-1442281309386.html Sitä ennen hän oli työskennellyt prostituoituna Las Vegasissa salanimellä Kelly Lundy, vaikka hänellä oli oma perhe. Hän paljasti tämän vuonna 2015 ilmestyneessä kirjassaan. == Ennätykset == * 800 metrin juoksu: 1.58,10 (Tukholma 2000) * 1 500 metrin juoksu: 3.57,40 (Oslo 2000) == Lähteet == Luokka:Yhdysvaltalaiset keskimatkojen juoksijat Luokka:Prostituoidut Luokka:Vuonna 1968 syntyneet Luokka:Elävät henkilöt
Hu Zhengyan

Hu Zhengyan (, n. 1584-1674) oli kiinalainen taiteilija, kirjanpainaja ja julkaisija. Hän oli ensisijaisesti julkaisija, joka julkaisi tieteellisiä tekstejä, mutta myös omia teoksiaan. Lisäksi hän oli kalligrafi sekä taidemaalari ja toteutti kiinalaisia sinettejä. Hu asui Nanjingissä Ming- ja Qing-dynastia-dynastioiden vaihteessa. Hu oli Ming-dynastian kannattaja ja hänelle tarjottiin paikkaa keisari Hongguangin hovissa, mutta hän kieltäytyi eikä ikinä toiminut merkittävässä poliittisessa virassa. Hän kuitenkin suunnitteli keisari Hongguangin henkilökohtaisen sinetin ja hän oli niin uskollinen dynastialle, että keisarin vangitsemisen ja kuoleman (v. 1645) jälkeen hän suurelta osin vetäytyi yhteiskunnasta. Hu omisti tieteellisen kustantamon, jossa valmistettiin monivärisiä ja kohokuvioituja painotuotteita. Useat Hun perheenjäsenet työskentelivät yrityksessä ja hän kehitti uusia tekniikoita värien painamiseen, joiden ansiosta pystyttiin painamaan tasaisia väriliukumia. Hu on parhaiten tunnettu maalaamista käsittelevästä oppaasta, jota painettiin n. 200 vuoden ajan. Kirjapainossa laadittiin myös sinettiluetteloita, tieteellisiä tekstejä, runoutta ja koristeellisia kirjoituspapereita. Brush position.PNG|Oikea sivellinote maalatessa Orchid - Hu Zhengyan.PNG|Orkidea Chrysanth - Hu Zhengyan.PNG|Krysanteemi Hu Zhengyan Apple Blossom.PNG|Omenankukkia Cherry and bamboo.PNG|Kirsikankukkia ja bambunoksa Bird on a Flowering Branch.jpeg|Lintu kukkivalla oksalla Hu Zhengyan - Three Oranges on Knotted Stand, ca. 1633.jpg|Kolme appelsiinia oksaisella alustalla Birdonabranch.PNG|Lintu oksalla Chestnuts - Hu Zhengyan.PNG|Kastanjat Persimmon - Hu Zhengyan.PNG|Persimonit Plum Blossoms and Pine - Hu Zhengyan.PNG|Männynoksa ja luumunkukkia Hu Zhengyan - Bamboo in snow 1.PNG|Luminen bambu luokka:Kiinalaiset taidemaalarit Luokka:Vuonna 1584 syntyneet Luokka:Vuonna 1674 kuolleet Luokka:Kirjanpainajat
Archaía Epídavros

Archaía Epídavros (; myös Arhéa Epídavros), aiemmin Palaiá Epídavros (Παλαιά Επίδαυρος; myös Paleá Epídavros), on Kreikan kylä, joka sijaitsee Peloponnesoksen niemimaan itärannikolla. Se kuuluu hallinnollisesti Epídavroksen kuntaan, Argoliin alueyksikköön ja Peloponnesoksen alueeseen. Kylän väkiluku on 1 618 (vuonna 2011). Archaía Epídavroksen (”Antiikin Epidauros”) eli Palaiá Epídavroksen (”Vanha Epidauros”) nimi viittaa paikalla sijainneeseen antiikin aikaiseen Epidauroksen satamakaupunkiin. Nykyisen kylän alueella sijaitsivat muun muassa kaupungin akropolis eli linnavuori, satamat sekä pieni teatteri. Erityisesti Epidauros tunnetaan Asklepieionista ja suuresta Epidauroksen teatterista. Nämä arkeologiset kohteet sijaitsevat kylästä noin 8,5 kilometriä lounaaseen, lähellä Lygourióta. Nykyinen kylä on alun perin kalastajakylä. Sen nähtävyyksiin kuuluvat antiikin raunioiden lisäksi muun muassa bysanttilaiset kirkot. Pienemmällä teatterilla (samoin kuin Asklepieionin alueen suurella teatterilla) järjestetään kesäisin esityksiä. Archaía Epídavros muodostaa myös laajemman kyläyhdyskunnan (Τοπική Κοινότητα Αρχαίας Επιδαύρου, Topikí Koinótita Archaías Epidávrou), johon kuuluvat varsinaisen Archaía Epídavroksen kylän lisäksi kylät Agía Paraskeví, Epáno Epídavros, Galáni, Panagía ja Panórama sekä Moní Kalamíou -luostari. Koko yhdyskunnan väkiluku on 1 932. == Lähteet == == Aiheesta muualla == Luokka:Epídavros Luokka:Peloponnesoksen kylät
Björn Pettersson

Björn Otto Petter Pettersson (29. joulukuuta 1919 TurkuKuka kukin on 1978, s. 726 Runeberg.org. – 11. heinäkuuta 2002Kuka kukin on 2003, s. 1165. Otava, Helsinki 2002.) oli suomalainen kielitieteilijä ja professori. Hän oli Tampereen yliopiston pohjoismaisen filologian professori 1965–1982. Hänen tutkimusalaansa olivat kielenhuolto, tyylioppi ja suomenruotsi.Facta 2001, WSOY 1985, 12. osa, palsta 717 Pettersson oli oppituolin ensimmäinen haltija, kun pohjoismaisen filologian professuuri perustettiin vuoden 1965 alusta Tampereen yliopiston edeltäjään Yhteiskunnalliseen Korkeakouluun. Hän väitteli 1959, ja väitöskirjan Stilstudier i de svenska landskapslagarna aiheena oli Ruotsin keskiaikaisten maakuntalakien stilistiikka.Käännös- ja kirjallisuustieteen laitos, Pohjoismaiset kielet, Historia, Tampereen yliopisto == Lähteet == Luokka:Suomalaiset kielitieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1919 syntyneet Luokka:Vuonna 2002 kuolleet
Róbert Zimonyi

Róbert Zimonyi (s. Róbert Zverzsina, 18. huhtikuuta 1918 Sárvár, Unkari – 2. helmikuuta 2004 Miami, Florida, Yhdysvallat) oli unkarilaissyntyinen, mutta myöhemmin yhdysvaltalaistunut soudun olympiavoittaja. Zimonyi oli 170 senttimetriä pitkä ja painoi 52 kilogrammaa. Zimonyi saavutti perämiehellisestä kaksikosta pronssia yhdessä Antal Szendeyn ja Béla Zsitnikin kanssa vuoden 1948 kesäolympialaisista Lontoosta, toimien itse perämiehenä. Hän kilpaili Unkarin väreissä myös vuoden 1952 kesäolympialaisissa Helsingissä. Vuonna 1956 Zimonyi pakeni Unkarin kansannousun myötä Yhdysvaltoihin ja sai maan kansalaisuuden.Erola, Lasse: Olympialaisten outoja tapauksia. Paasilinna 2014, s. 182 16 vuotta edellisestä olympiamitalistaan, Zimonyi saavutti kultaa kahdeksikon perämiehenä vuoden 1964 kesäolympialaisista Tokiosta. Yhdysvaltain riveissä hän saavutti myös kultaa nelikosta vuoden 1967 Pan-Amerikan kisoista Winnipegistä. Zimonyi kuoli 85-vuotiaana vuonna 2004. == Lähteet == Luokka:Unkarilaiset soutajat Luokka:Yhdysvaltalaiset soutajat Luokka:Unkarilaiset olympiamitalistit Luokka:Yhdysvaltalaiset olympiavoittajat Luokka:Vuonna 1918 syntyneet Luokka:Vuonna 2004 kuolleet
Néa Epídavros

Néa Epídavros () on Kreikan kylä, joka sijaitsee Peloponnesoksen niemimaan itäosassa. Se kuuluu hallinnollisesti Epídavroksen kuntaan, Argoliksen alueyksikköön ja Peloponnesoksen alueeseen. Kylän väkiluku on 896 (vuonna 2011). Néa Epídavroksen, suomeksi ”Uusi Epidauros”, nimi viittaa antiikin aikaiseen Epidauroksen kaupunkiin sekä sen paikalla nykyisin sijaitsevaan Archaía Epídavroksen (myös Palaiá Epídavros, ”Vanha Epidauros”) kylään. Néa Epídavros sijaitsee näistä noin viisi kilometriä luoteeseen. Kylä muistetaan ennen kaikkea siellä ajalla 20. joulukuuta 1821 – 16. tammikuuta 1822 kokoontuneesta Epídavroksen ensimmäisestä kansalliskokouksesta, jossa kokoontui joukko Kreikan itsenäistymiseen johtaneen kansannousun osanottajia. Kreikan varsinainen itsenäisyysjulistus annettiin ja ensimmäinen perustuslaki säädettiin Néa Epídavroksessa 1. tammikuuta 1822. Néa Epídavros muodostaa myös laajemman kyläyhdyskunnan (Τοπική Κοινότητα Νέας Επιδαύρου, Topikí Koinótita Néas Epidávrou), johon kuuluvat varsinaisen Néa Epídavroksen kylän lisäksi kylät Galanaíika ja Palaiochóri sekä Moní Taxiarchón -luostari. Koko yhdyskunnan väkiluku on 987. == Lähteet == == Aiheesta muualla == Luokka:Epídavros Luokka:Peloponnesoksen kylät
Buster Keaton (kappale)

Buster Keaton on alternative rock -yhtye Maj Karman Kauniiden Kuvien toinen singlejulkaisu yhtyeen vuoden 1998 studioalbumilta Kaakao. == Kappaleet == Kappaleet säveltänyt ja sanoittanut Maj Karman Kauniit Kuvat. # # == Kokoonpano == * Herra Ylppö – laulu * Häiriö Piirinen – kitara * V.V.V. – bassokitara * J. Savolainen – rummut === Tuotanto === * Ahti Impola – äänittäjä, miksaaja * Pauli Saastamoinen – masteroija * Herra Ylppö – kansikuva * A. Porkka – valokuvat == Aiheesta muualla == * Buster Keaton discogs.com -sivustolla Luokka:Maj Karman kappaleet Luokka:Vuoden 1998 kappaleet
Filip Pettersson

Filip Daniel Pettersson (3. syyskuuta 1920 Kemiö – 31. heinäkuuta 2014 Helsinki) oli suomalainen pankinjohtaja. Hän valmistui kauppatieteiden maisteriksi 1953, mutta oli jo vuodesta 1945 vakuutusyhtiö Fennian palveluksessa. Hän oli Fennia-yhtiöiden toimitusjohtaja 1960–1967 ja Helsingin Osakepankin pääjohtaja 1967–1983.Facta 2001, WSOY 1985, 12. osa, palsta 718 == Lähteet == == Aiheesta muualla == * Luokka:Suomalaiset pankinjohtajat Luokka:Vuonna 1920 syntyneet Luokka:Vuonna 2014 kuolleet
Troizen

Troizen (, ) oli mykeneläisaikainen kaupunki ja antiikin aikainen kaupunkivaltio (polis) Argoliissa Kreikassa. Sen arkeologinen alue sijaitsee Troizinía-Méthanan kunnassa noin 1,5 kilometriä luoteeseen nykyisestä Troizínan kylästä. == Historia == Troizen oli alun perin joonialaisten perustama. Sen varhaisia nimiä olivat Oraia ja Althepia. Muiksi nimiksi mainitaan myös Afrodisias, Anthanis, Apollonias, Poseidonias ja Saronia. Myöhemmin kaupunki joutui Argoksen vallan alle ja oli osa Peloponnesolaisliittoa. Kreikkalaisessa mytologiassa jumalat Athene ja Poseidon kilpailivat Troizenin omistuksesta samoin kuin Ateenassa. Troizenin tapauksessa he päätyivät toimimaan yhdessä kaupungin suojelijana. Siksi kaupungin kolikoissa oli kuvattu sekä Athene että Poseidonin kolmikärki. Myyteissä Troizen oli Ateenan kuningas Theseuksen äidin Aithran kotipaikka. Kaupunki liittyi myös Theseuksen pojan Hippolytoksen ja toisen vaimon Faidran traagiseen tarinaan. Ateenalla ja Troizenilla oli läheiset yhteydet historiallisestikin. Kaupungista on löydetty muun muassa stele eli piirtokirjoituskivi, joka sisältää Themistokleen määräyksen ateenalaisten evakuoimisesta Troizeniin juuri ennen Salamiin meritaistelua vuonna 480 eaa. Kyseessä oli myöhempi kopio tekstistä. Ennen meritaistelua kreikkalaisten laivasto kokoontui Troizenissa. Peloponnesolaissodassa Troizen oli ensin Ateenan ja sitten Spartan puolella. Kaupunki kukoisti erityisesti roomalaisella ajalla. Troizenin alueeseen kuuluivat myös Hydran ja Kalaureian (nykyinen Póros) saaret. Troizenilaiset perustivat Halikarnassoksen siirtokunnakseen. Bysanttilaisella ajalla asutus sai nimen Damalas. Kaupungin arkeologiset kaivaukset alkoivat 1890–1899. Niitä ovat suorittaneet ranskalaiset arkeologit. == Rakennukset ja löydökset == Kaupungissa oli akropolis eli linnavuori, joka oli suojattu muurilla. Alakaupunki levittäytyi tasangolle sen pohjoispuolelle. Sen muuri rakennettiin vasta 200-luvulla eaa. Osa linnoitusrakennelmista on näkyvissä. Kaupungissa oli muun muassa Hippolytokselle, Athenelle, Artemiille, Asklepiokselle, Afrodite Akraialle ja Isikselle omistetut temppelit. Hippolytoksen temppeli oli rakennettu 300-luvulla eaa. ja sen koko oli noin 10 × 12 metriä. Hippolytokselle oli omistettu myös gymnasion ja stadion. Kaupungissa oli myös Asklepieion eli Asklepiokselle omistettu kulttipaikka, johon kuului muun muassa propylon, temppeli ja monumentaalilähde. == Lähteet == == Aiheesta muualla == Luokka:Antiikin Argoliin kaupungit Luokka:Mykeneläiset arkeologiset kohteet Luokka:Troizinía-Méthana
Pauli Saastamoinen

Pauli Saastamoinen on suomalainen äänilevyjen masteroija, joka on työskennellyt Finnvoxin masteroinnissa vuodesta 1989. Hän on masteroinut uransa aikana yli 1 400 albumia.Pauli Saastamoinen Discogs.com. Saastamoisen käytössä on vuonna 1999 rakennettu Finnvoxin G-studio. == Lähteet == == Aiheesta muualla == * Pauli Saastamoinen finnvox.fi-sivustolla Luokka:Suomalaiset masteroijat Luokka:Syntymävuosi puuttuu Luokka:Elävät henkilöt
Tamaryokucha

Tamaryokucha (), on japanilainen vihreän teen luokka. Teen nimi johtuu japanin sanoista tama 'rullattu', ryoku ’vihreä’ ja cha ’tee’. Japanilaisen teen tuotannosta noin 4,7 prosenttia on tamaryokuchaa. Toinen lähde arvioi osuuden olevan noin 3 prosenttia. Käsite tamaryokucha sisältää kaksi toisistaan poikkeavaa teetyyppiä. * Mushi Sei Tamaryokucha eli guricha (ぐり茶, kiharainen), joskus mushiguri (蒸しグリ), kuivataan höyrytyttämällä ja teelehdet rullataan koneellisessa kuivausrummussa pilkun tai koukun muotoisiksi. Teetyyppi ilmestyi Japanin markkinoille 1920-luvulla. Alkujaan sitä aiottiin myydä Lähi- itään. Teetyyppiä valmistetaan ympäri Japania, mutta päätuotantoalue on Kyushun saari. Tunnettuja tuotantoalueita ovat Sagan prefektuuri (Ureshino tea) ja Shizuokan prefektuurin Isun niemimaa. Teekaupoissa myytävä tamaryokucha tarkoittaa miltei aina gurichaa. Maku on lähellä senchaa. * Kamairi Sei Tamaryokucha (釜炒り玉緑茶) eli kamairi. Sen päätuotantoalue on Kyushun saari. Teetyyppi on luultavasti saapunut 1500-luvulla Kiinasta. Teelehtien hapettaminen lopetetaan kiinalaiseen tapaan kuumentamalla lehtiä suuressa pannussa. Kamairi on harvinainen teetyyppi. Se on maultaan paljon senchaa vahvempaa. Tee haudutetaan senchan tapaan. Joillekin tee-erille on suositeltu esimerkiksi veden lämpötilaa 75–80 °C, haudutusaika noin 1 minuutti.Tamaryokucha Kyoto. Sold out. dobratea.comTamaryokucha myjapanesegreentea.com Arvostettu ranskalainen teetalo Mariage Frères suosittelee myymälleen tamaryokuchalle kolmen minuutin haudutusta 70-asteisesta vettä käyttäen. Hyvälaatuisen tamaryokuchan aromia luonnehditaan esimerkiksi makeahkon kukkaiseksi, ja juomasta saattaa erottaa hennon pähkinäisen sävyn. Halvemmissa tee-erissä maku on kirpeämpi. ==Lähteet== Luokka:Vihreä tee Luokka:Japanilaiset juomat
Wolfheart

Wolfheart on suomalainen vuonna 2013 perustettu melodinen death metal -yhtye.http://www.metal-archives.com/bands/Wolfheart/3540371106 Yhtyeen laulaja Tuomas Saukkonen oli myös melodista death metalia soittaneen Before the Dawn -yhtyeen perustaja ja laulaja-kitaristi. Vuonna 2014 Wolfheart solmi levytyssopimuksen Spinefarm Recordsin kanssa. == Jäsenet == *Tuomas Saukkonen – basso, rummut (2013–2014), laulu, kitara (2013–) *Lauri Silvonen – basso, taustalaulu (2014–) *Joonas Kauppinen – rummut (2014–) *Vagelis Karzis – kitara (2020–) === Entiset === *Esa Uusimaa – basso (2013–2014) *Mika Lammassaari – kitara (2014–2019) == Diskografia == === Studioalbumit === * * * * https://www.levykauppax.fi/artist/wolfheart/constellation_of_the_black_light/#596287 * * * Draconian Darkness (2024) === Singlet === * * * * * *The Black Light (2017) *Breakwater (2018) *The Saw (2018) *Ashes (2020) *Hail of Steel (2020) *The Hammer (2020) *Ancestor (2022) *Grave (2024) === EP:t === * == Lähteet == Luokka:Suomalaiset melodisen death metalin yhtyeet
Elis Sulkanen

Elis Sulkanen (Edi Sulo, 24\. syyskuuta 1887 Pyhämaa – 27. maaliskuuta 1963 Lake Worth, Florida) oli amerikansuomalainen toimittaja ja vasemmistoaktivisti. Kalastajan perheeseen syntynyt Sulkanen kävi kansakoulun ja muutti Yhdysvaltoihin vuonna 1906. Hän asui Kanadassa vuosina 1916–1919. Sulkanen työskenteli amerikansuomalaisten työväenlehtien Työmiehen, Sosialistin ja ToverinSulkanen, s. 235. toimittajana sekä kommunistisen Eteenpäin-lehden päätoimittajana vuosina 1921–1925Sulkanen, s. 264–265.. Sulkanen erotettiin Yhdysvaltain kommunistisesta puolueesta vuonna 1928,Sulkanen, s. 271. minkä jälkeen hän liittyi entisen ideologisen vihollisensa Raivaajan toimituskuntaan. Raivaajan toimittajana Sulkanen kävi sinnikästä taistelua amerikansuomalaisia kommunisteja vastaan. 1940-luvulla hän toimi Amerikan Suomalaisen Kansanvallan Liiton sihteerinä ja duluthilaisen Päivälehden päätoimittajana. Vuosina 1952–1962 Sulkanen työskenteli Raivaajan päätoimittajana. Hän on laatinut vuonna 1951 ilmestyneen Amerikan suomalaisen työväenliikkeen historian ja eräitä muita teoksia. ==Teoksia== * Kominternin politiikan vararikko. E. Sulkanen ja A. Halonen. Fitchburg: Raivaaja, 1930. * Kapitalismi koetuksella: Rooseveltin elvytysohjelma Yhdysvalloissa. Tampere: Sos.-dem. puoluetoimikunta, 1934. * Pysyvä rauha tai ihmiskunnan tuho: yhteiskunnallinen tutkimus rauhan perusteista: suurvaltapolitiikka ja pienet maat: katsaus Suomen asemaan maailmansodan aikana. Fitchburg: Raivaaja Publishing company, 1946. * Amerikan suomalaisen työväenliikkeen historia. Fitchburg: Amerikan Suomalainen Kansanvallan Liitto, Raivaaja Publishing Company, 1951. ==Lähteet== * ===Viitteet=== Luokka:Amerikansuomalaiset henkilöt Luokka:Yhdysvaltalaiset toimittajat Luokka:Vuonna 1887 syntyneet Luokka:Vuonna 1963 kuolleet
Université Fédérale Toulouse Midi-Pyrénées

Université fédérale de Toulouse-Midi-Pyrénées (lyh. UFTMP) on teknillinen korkeakoulu Toulousen kaupungissa Midi-Pyrénéesissa Ranska. UFTMP tunnetaan ennen kaikkea luonnontieteiden ja tekniikan opetuksesta sekä tutkimuksesta, mutta yliopistossa opetetaan myös johtamista, taloustieteitä, kieliä, poliittista historiaa ja filosofiaa. Sen perusti vuonna 2007. UFTMP:ssa on opiskellut tai opettanut 1 Nobel-palkinnon saanutL'Université dans le Top 100 mondial. ==Tiedekunnat== *Arkkitehtuuri ja suunnittelu *Insinööritieteet *Humanistiset tieteet, taiteet ja yhteiskuntatieteet *Johtamistaito *Luonnontieteet *Terveystieteet ja terveysalan tekniikka == Jäsen == * Université Toulouse 1 Capitole * Université Toulouse - Jean Jaurès * Université Paul Sabatier * Institut national polytechnique de Toulouse * Institut national des sciences appliquées de Toulouse * Institut supérieur de l'aéronautique et de l'espace * Institut d'études politiques de Toulouse * Centre universitaire Jean-François-Champollion * École nationale supérieure des mines d'Albi-Carmaux * École nationale de l'aviation civile * École nationale supérieure d'architecture de Toulouse * École nationale de formation agronomique * Toulouse Business School * Institut catholique d'arts et métiers ==Lähteet== ==Aiheesta muualla== *Yliopiston kotisivut Luokka:Ranskan yliopistot Luokka:Toulouse Luokka:Seulonnan keskeiset artikkelit
Juhani Pietikäinen

Juhani (Juha) Pietikäinen (14. elokuuta 1925 Pielavesi – 19. toukokuuta 2008 Espoo) oli suomalainen tekniikantutkija ja professori. Hän oli Teknillisen korkeakoulun metalliteknologian professori 1975–1989. Hänen tutkimusalaansa olivat materiaalit, niiden, etenkin martensiitin, ominaisuudet ja käyttö.Facta 2001, WSOY 1985, 12. osa, palsta 747Muistot. Hs.fi, viitattu == Lähteet == Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1925 syntyneet Luokka:Vuonna 2008 kuolleet
HMS Prince of Wales (1860)

HMS Prince of Wales oli Britannian Kuninkaallisen laivaston vuonna 1860 vesillelaskettu 121-tykkinen potkurilla varustettu höyrykäyttöinen ensimmäisen luokan linjalaiva. == Valmistus == Alus tilattiin 14. maaliskuuta 1842 Portsmouthin telakalta 110-tykkisenä 3 083 tonnin ensimmäisen luokan linjalaivana. Työt aluksella keskeytettiin 9. joulukuuta 1844. Sen köli laskettiin 10. kesäkuuta 1848. Tilaus uudistettiin uusien suunnitelmien mukaisena 3 186 tonnin 120-tykkisenä aluksena 29. kesäkuuta 1848.Winfield, Rif s. 16-17 Tilaus uudistettiin potkuritaistelulaivana 9. huhtikuuta 1856Winfield, Rif s. 18-19 ja muutostyöt aloitettiin 27. lokakuuta 1856. Alus laskettiin vesille 25. tammikuuta 1860, jolloin se sijoitettiin reserviin.Winfield, Rif s. 20 == Palvelus == Aluksen höyrykone poistettiin vuonna 1867 ja se nimettiin 3. maaliskuuta 1869 HMS Britanniaksi, jolloin siitä tehtiin Dartmouthiin poikien koulutuskeskus. Alus muutettiin proomuksi syyskuussa 1909 ja se myytiin 13. syyskuuta 1914 Garnhamille, joka myi sen edelleen Hughes Bolckowille. Alus saapui heinäkuussa 1916 Blythiin romutettavaksi. ==Lähteet== * === Viitteet === Luokka:Queen-luokan linjalaivat
Meishan

Meishan (, pinyin: Méishān Shì) on prefektuuritason kaupunki Kiinan Sichuanin maakunnan keskiosassa. Kaupungin keskusta sijaitsee linnuntietä noin 60 kilometriä maakunnan pääkaupunki Chengdusta lounaaseen. Kaupungin väkiluku on 2,95 miljoonaa (2010) ja pinta-ala 7 186 neliökilometriä. Alueen historialliset nimet ovat Meizhou ja Qingzhou. Nykyiset piirikuntatason alueet kuuluivat Leshaniin ennen vuonna 1997. Meishanin prefektuuri perustettiin vuonna 1997, ja se sai kaupungin aseman vuonna 2000. Prefektuuri rajoittuu pohjoisessa Chengdun, idässä Ziyangin ja Neijiangin, etelässä Zigongin ja Leshanin, sekä lännessä Ya’anin prefektuuritason kaupunkeihin. Piirikuntatasolla prefektuuri jakautuu 6 osaan. Osat ovat (numerointi kuten oheisessa kuvassa): ;Kaupunkipiirit (2) * 1. Dongpo (东坡区), 821 853 as. * 3. Pengshan (彭山区), 285 889 as. ;Piirikunnat (4) * 2. Renshou (仁寿县), 1 233 074 as. * 4. Hongya (洪雅县), 300 217 as. * 5. Danleng (丹棱县), 141 953 as. * 6. Qingshen (青神县), 167 559 as. Su Shi (1037-1101), kuuluisa kirjailija ja runoilija Song-dynastian aikana, syntyi Meishanissa. Hänen isänsä Su Xun ja veljensä Su Zhe olivat myös tunnettuja kirjailijoita. Sansu ci (Kolmen Sun pyhäkkö) oli pystytetty heidän muistoksi jo Yuan-dynastian aikana suvun asuintalon paikalla. Nykyään se toimii museona. == Lähteet == == Aiheesta muualla == * Kaupungin kotisivu (ms.gov.cn) * Meishan Travel Guide (travelchinaguide.com) * Meishan Overview (chinatravel.com) * China Postal Code: Sichuan Province (youbianku.com) Luokka:Sichuanin kaupungit Luokka:Sichuanin prefektuurit
Georges Feydeau

Georges Feydeau (1862–1921) oli ranskalainen näytelmäkirjailija, joka kirjoitti vauhdikkaita ja keveitä komedioita ja farssejaFactum, osa 2 vuodelta 2003, s. 159Otavan Suuri Ensyklopedia, s. 8450, joiden teho perustuu etevään tilannekomiikkaan ja näyttämötekniikan hyväksi käyttämiseen. Hänen merkittävimpiä näytelmiään ovat olleet L’Hôtel du libre échange (1869), Le Dindon (1896) ja La Puce à l’oreille (1910). Suomeksi hänen näytelmistään on esitetty ainakin Rouvan äitivainaa ja Meidän poikaparkamme (1973). Feydeauta on kutsuttu lempinimellä farssimestari, mikä johtuu sekä hänen kyvystään luoda kepeitä satiirinäytelmiä että hänen tuotantonsa laajuudesta.Kodin suuri tietosanakirja, osa 3 vuodelta 1979, s. 211 ==Suomennetut teokset== * Kirppu korvassa (La puce a l'oreille), suomentanut Matti Brotherus, Suomen teatteriliitto [i.a.] (näytelmämoniste) * Kalkkunakukko: 3-näytöksinen komedia (Le dindon), suomentanut Ritva Arvelo, Suomen teatteriliitto [i.a.] (näytelmämoniste) * Herra metsästää eli jos metsään haluat mennä nyt, niin takuulla yllätyt (Monsieur chasse!), suomentanut Matti Brotherus, Suomen teatteriliitto [i.a.] (näytelmämoniste) * Rouvan äitivainaa (Feu la mére de madame), suomentanut Lasse Pöysti, Suomen teatteriliitto 1973 (näytelmämoniste) * Meidän poikaparkamme: 1-näytöksinen näytelmä (On purge bébé), suomentanut Lasse Pöysti Suomen teatteriliitto 1973 (näytelmämoniste) == Lähteet == == Aiheesta muualla == * * Luokka:Ranskalaiset näytelmäkirjailijat Luokka:Vuonna 1862 syntyneet Luokka:Vuonna 1921 kuolleet
Niels Juel

Niels Juel (1629–1697) oli tanskalainen amiraali, jota pidetään Tanskan tunnetuimpana merisankarina. Vuosina 1652–1656 hän palveli Hollannin laivastossa ja vuosina 1657–1660 taisteli Ruotsia vastaan. Vuonna 1676 hänet nimitettiin Tanskan laivaston ylipäälliköksi, ja saman vuoden toukokuussa hän valloitti Gotlannin.Kodin suuri tietosanakirja, osa 5 vuodelta 1979, s. 288 Juelin ansioista välittämättä kuningas sittemmin vaihtoi laivaston ylipäälliköksi Juelin tilalle hollantilaisen amiraalin Cornelis Trompin. Tromp Juelin avustamana 1. kesäkuuta 1676 voitti Öölannin edustalla Lorentz Creutzin johtamat ruotsalaiset. Vuonna 1677 Juel Møenin edustalla voitti ruotsalaisen eskaaderin. 1. heinäkuuta 1677 hän voitti Køgenlahdessa Ruotsin laivaston, ja tästä hänelle myönnettiin yliamiraaliluutnantin arvo. Vuosina 1683–1696 hän oli Amiraliteetin presidentti.Iso tietosanakirja, osa 5 vuodelta 1933, palstat 750–751 == Lähteet == Luokka:Tanskalaiset henkilöt Luokka:Tanskalaiset amiraalit Luokka:Vuonna 1629 syntyneet Luokka:Vuonna 1697 kuolleet
Vanhanselkä

Vanhanselkä on yksi Päijänteen suurimmista selistä. Se sijaitsee enimmäkseen Jyväskylän Korpilahdella, osin Jämsässä. Sen reunaosia ovat Vihkimäpohja lännessä, Otava pohjoisessa ja Mokka etelässä. Osassa kartoista selän nimi on muodossa Vanhaselkä, mutta muotoa Vanhanselkä pidetään parempanaTerho Itkonen: Kieliopas. == Lähteet == Luokka:Päijänne Luokka:Korpilahti Luokka:Jyväskylän luonto Luokka:Jämsän luonto
HMS Ajax (1809)

HMS Ajax oli Kuninkaallisen laivaston Armada-luokan 74-tykkinen kolmannen luokan linjalaiva. == Valmistus == Alus tilattiin 1. heinäkuuta 1807 Perry, Wells & Greeniltä Blackwallista. Sen köli laskettiin elokuussa ja alus laskettiin vesille 2. toukokuuta 1809. Alus valmistui 15. kesäkuuta Woolwichissa. Sen valmistuskustannukset olivat valmistajalle 57 383 puntaa, telakointikustannukset 8 544 puntaa sekä varustaminen 27 400 puntaa.Winfield, Rif s. 73–74 == Palvelus == Napoleonin sotien aikana alus osallistui 11. syyskuuta 1810 Elban edustalla. Ajaxilta, HMS Cambrianilta ja HMS Kentiltä laskettiin 13. joulukuuta maihin 350 merimiestä ja 250 merijalkaväensotilasta Palamóksessa. Osaston tehtävänä oli tuhota Barcelonassa olevien ranskalaisjoukkojen huoltoalukset sluuppien HMS Sparrowhawkin ja HMS Minstrelin suojatessa maihinnousua. Maihinnousseet joukot tuhosivat kuusi kahdeksasta ranskalaisaluksesta sekä niitä suojanneet alukset. Britit menettivät taistelussa 33 mistä kaatuneina ja 89 haavoittuneina, joiden lisäksi 86 jäi vangeiksi. Alus kohtasi 31. maaliskuuta 1811 HMS Uniten kanssa Ranskan merivoimien laivueen, johon kuuluivat fregatit Adrienne ja Amélie sekä aseistettu kuljetusalus korvetti Dromadaire. Ajax valtasi kuljetusaluksen fregattien yrittäessä paeta Portoferraioon. Kaapatulla kuljetusaluksella oli 15 000 tykinammusta ja 90 tonnia ruutia, jotka oli tarkoitettu lahjaksi Tunisian beylle Hammuda ibn Alille. Välimeren laivaston komentaja amiraali Sir Charles Cotton ilmoitti lunastavansa aluksen lasteineen laivastolle. Alus valtasi 17. maaliskuuta 1814 lähellä Lizardia Ranskan merivoimien 16-tykkisen prikin Alcyonin. Vallatulla aluksella oli 120 hengen miehistö ja se oli varustettu neljän kuukauden purjehdukseen, mutta se joutui vallatuksi jo vuorokauden St. Malosta lähtönsä jälkeen. Alus muutettiin vuonna 1846 sulkulaivaksi (), jolloin sille asennettiin höyrykone. Samalla alukselta poistettiin kuparointi, painolasti ja osa laipioista sekä runko mataloitettiin. Alus oli 1846–1853 Queenstownissa vartiolaivana. Alus osallistui 1853–1856 Krimin sotaan, jonka aikana se muun muassa osallistui vuonna 1854 Bomarsundin piiritykseen ja valtaukseen. Vuonna 1859 alus palasi vartiolaivaksi Kingstowniin, jossa se oli aina vuoteen 1864. Alus poistettiin palveluksesta ja se myytiin romutettavaksi 1864. ==Lähteet== * * === Viitteet === Luokka:Armada-luokan linjalaivat Luokka:Oolannin sodan kuninkaallisen laivaston alukset
Euroopan unionin ruoka-apu

Euroopan unionin ruoka-apu on Euroopan unionin jakamaa ruoka-apua. Sitä rahoittaa Euroopan unionin vähävaraisimmille suunnatun eurooppalaisen avun rahasto. EU-apuun on kuulunut muun muassa vehnä- ja sämpyläjauhoja, maitojauhetta, makaronia, puurohiutaleita, lihasäilyke, hapankorppuja, hernekeittoa, mysliä ja pussillinen pastaa juustokastikkeessa. Muun muassa Suomi vastaanottaa EU:n ruoka-apujakelua. EU:n ruoka-apua Suomessa koordinoi Kirkkopalveluthttps://www.kirkkopalvelut.fi/eu-elintarviketuki ja EU- ruokakasseja on jakanut muun muassa seurakunnat. Suomen EU-ruokajakelussa tuli tauko, kun jakelu loppui vuonna 2013, mutta se jatkui taas vuonna 2015. ==Katso myös== * Leipäjono * Köyhyys ==Lähteet== * https://rednet.punainenristi.fi/node/34637 * http://hs.fi/kotimaa/a1417587820653 === Viitteet === ==Aiheesta muualla== * http://hs.fi/politiikka/a1388024251697 Luokka:Euroopan unioni Luokka:Köyhyys
HMS Imperieuse (1852)

HMS Imperieuse oli Britannian kuninkaallisen laivaston vuonna 1852 vesillelaskettu puurunkoinen höyryfregatti. == Valmistus == Alus tilattiin 14. kesäkuuta 1850 Deptfordin telakalta, missä köli laskettiin vielä saman vuoden marraskuussa. Se laskettiin vesille 15. syyskuuta 1852 ja valmistui 30. maaliskuuta 1853 Woolwichissa ja Chathamissa. Valmistuskustannukset olivat 91 833 puntaa, josta rungon osuus oli 49 918, propulsion 21 458 ja varustamisen 20 457 puntaa.Winfield, Rif s. 112–113 == Palvelus == Krimin sodassa alus oli 1854 Itämerellä. Tammikuussa 1860 alus saapui Hongkongiin Itä-Intian ja Kiinan laivastoasemalle, missä se oli pari seuraavaa vuotta. Tuona aikana alus osallistui toiseen oopiumisotaan. Alus myytiin maaliskuussa 1867 Castle & Beechille romutettavaksi Charltonissa.Winfield, Rif s. 113 == Lähteet == * === Viitteet === Luokka:Kuninkaallisen laivaston fregatit Luokka:Oolannin sodan kuninkaallisen laivaston alukset